
DOS HOBEN A PERDE 
BIDA DEN FORMA 
TRAGICO RIBA MESUN DIA 


GOBIERNO TIN CU REINTRODUCI FASE 
BIJSTAND DI 450 Y 
ONDERSTAND DI 900 
NO TA SUFICIENTE 
PA BIBA 


NUBIA SCUR RIBA 
ENSEÑANSA TA 
BIRANDO MAS SCUR 


INSCRIPCION AFECTA 
PA FALTA DI PLACA 


DUANA A SIMPLIFICA 
E SISTEMA DI PAGO 
DI BBO NA FRONTERA 
HOPI MAS EFICIENTE 


NO TA RIVALNAN POLITICO PERO 
RAAD VAN ADVIES A 
CONCLUI CU 
INTRODUCCION DI 
BBO NA FRONTERA 
LO TA FATAL 

D 
iadomingo a habri cu un tristesa grandi pa dos famia ora 
cu dos persona a perde nan bida den un forma tragico 
den un accidente den trafico diadomingo den oranan laat di 
marduga y mainta. 


Mucho informacion concreto no tin di e caso na Savaneta. 
Unico cos cu mester spera resultado di e investigacion pa 
mira kico realmente a pasa. Y asina mes kisas no ta haya sa 
tur detayes. 
Loke por bisa awo ta cu e accidente aki a sosode un poco 
despues di 6’or di mainta y e tabata un accidente frontal. E 
auto den cual e hoben Kevin Tromp tabata no a baha for di 
caminda, sino a hala completamente na su banda robes. Y a 
bay pega den un truck di BSL Laundry. E chauffeur aki no por 
a haci nada pasobra, segun por a compronde, e movecion 
di un banda di caminda pa e otro banda door di e auto cora 
maneha pa Kevin Tromp a sosode lihe y na ultimo momento. 
Ora cu nan tabata cerca di otro riba e caminda dilanti di 
Winter Garden Supermarket Savaneta. 
Kevin di 17 aña tabata den un KIA Rio color cora numera 
A-62040. 


E prome Polisnan cu a yega na e sitio a constata cu e chauf- 
feur relativamente hoben no tabata reacciona y a pidi ambu- 
lance cu suma urgencia. Pero a pesar di intento pa haya 
pulso no a logra y dr. Mungra mester a declara pa 6.50 
fayecimento di Kevin Ruben Tromp, naci 12 augustus 2005, 
Aruba. 
Polis di trafico y polis tecnico a presenta na e sitio pa haci 
nan investigacion. Slachtofferhulp tambe a presenta na e 
sitio pa brinda sosten na famia di e fayecido. 


Kevin tabata e di cuatro victima den trafico y algun ora 
prome Aruba a conoce su di tres morto di trafico di otro 
hoben, conoci aki na Aruba. Ta trata aki di Ray Zambrano, 
futbolista militando cu SC Unistars. Tabata rond di 3.30 di 
marduga a drenta e melding di un accidente grave riba e 
caminda conoci como Sasaki, banda di ex House of Cheng. 


Segun por a compronde un Nissan March (A- 65717 ) a bay 
dal den un mata di kwihi. Ta papia di velocidad halto y/of e 
chauffeur a pega soño. 
Ora cu Polisnan a yega na e sitio, ya caba personanan cu 
conocemento cu tabata na e luga di accidente, a cuminsa 
traha cu e victima, tabata trata di re-anime. Hopi lihe ambu- 
lance a yega pa e personal tuma over. 


Despues cu durante mey ora largo a trata di auxilia e chauf- 
feur mester a constata cu nada no tabata yud’e reacciona. 
A base di documentonan a bon verifica cu tabata trata di Ray 
Kelvin Zambrano Burgos naci 18 december 1996 na Aruba. 


Polis di trafico y polis tecnico a presenta na e sitio pa haci 
nan investigacion. Slachtofferhulp tambe a presenta na e 
sitio pa brinda sosten na famia di e fayecido. 
E hoben aki manera menciona ta milita den SV Unistars 
y tabata un persona masha stima den e mundo aki pa su 
forma trankil. 
Na tanto famia di Kevin Tromp como di Ray Zambrano ta bay 
palabra di condolencia y forsa. 


Dos hoben a perde bida den forma tragico riba mesun dia 

D 
iabierna ultimo Raad van Advies a 
entrega na gobierno y Parlamen- 
to, su conseho riba e concepto di ley 
di BBO na frontera cu gabinete Wever 
Croes II pa medio di Minister Xiomara 
Maduro, lo kier introduci den proximo 
dos siman. 


Loke ta bon pa gobierno haci, ta di 
busca un bon traductor di Hulandes, 
pa splica gobierno na ‘placa chiki’ kico 
Raad van Advies a pone riba papel y 
den bon Papiamento, mustra gobierno 
cu e medida aki, lo afecta tur cos, di 
ariba te abou y su consecuencianan lo 
por ta fatal pa economia di e pais. 


Ora cu analisa e lista di puntonan cu 
Raad va Advies a trece dilanti , e ta 
mustra cu e consumido Arubiano, dor 
di e introduccion di ley aki, lo wordo 
confronta directamente y indirecta- 
mente cu un efecto di aumento di prijs. 
Ta tristo ora cu scucha algun miembro 
di Parlamento den ultimo simannan, 
trata di sostene e plan di nan gobierno, 
pa colmo cu nan a ricibi e conseho di 
Raad van Advies ainda, mustrando un 
falta di responsabilidad  total den loke 
ta nan responsabilidad pa controla un 
gobierno cu a perde ‘gevoel’ pa tur cos. 


Raad van Advies tabata masha cla den 
su conseho, mustrando cu negoshinan 
lo wordo confronta cu gastonan 
adicional  den nan maneho y produc- 
cion  y esaki ta mas cu claro cu e 
consumido lo bay paga pa e gastonan 
adicional aki. 
Na mes momento ta mustra cu for di 
prome di Januari caba di e aña aki, 
pueblo ta sintiendo e efecto di aumento 
di BBO cu gabinete Wever Croes II a 
introduci y cu a percura pa un aumento 
di inflacion increibel. 


Den forma bon cla y na bon Hulandes, 
Raad van Advies a enfatisa cu e ley aki 
lo afecta y daña e clima di inversion pa 
e pais y esaki lo por tin como conse- 
cuencia, cu lo no tin mucho inversion 
nobo y renobacion di hotelnan y otro 
negoshinan den horeca, lo no ser haci 
por lo pronto mirando e aumento di 
costo cu esaki ta trece cu’ne dor di e 
medida aki. 


Adicional Raad van Advies a mustra 
den su carta cu ya caba Banco Central 
di Aruba a mustra recientemente cu pa 
2023 lo un reduccion den economia di 
e pais c’un reduccion den consumo den 
sector priva  pa motibo di un inflacion 
cu no ta normalisando por lo pronto. 
Un punto cardinal den e carta di Raad 
van Advies ta mustra di e incertidumbre 
di e magnitud di consecuencianan di 
introduccion di BBO na frontera  cual 
sin duda lo ta contene un riesgo grandi 
pa loke ta efecto negativo di poder di 
compra di ciudadanonan di e isla. 


Gobierno no por asumi c’un introduc- 
cion di 7% di BBO na frontera ta algo 


abou ya cu ta sigur cu e lo tin su influ- 
encia negativo pa loke ta e sistema 
acumulativo, ya cu e lo afecta e forma 
di produccion di varios empresa y otro 
aspectonan importante. 


Otro punto devastador den e conseho 
di Raad van Advies, ta e hecho cu nan 
ta anticipa cu introduccion di e BBO na 
frontera lo tin su efecto formal riba e 
industria turistico, caminda renobacion 
y inversion den e calidad di hotelnan y 
edificionan hunto cu e producto turis- 
tico den su totalidad, lo wordo neglisha 
dor di e impacto negativo cu introduc- 
cion di e ley aki lo trece cune. 


Raad van Advies  a practicamente 
mustra riba mesun puntonan cu e 
sector comercial a bin ta bisando pa 
algun tempo caba y e momento a yega 
cu tin cu gabinete Wever Croes II tin cu 
para firma y bisa Hulanda, cu te aki cos 
a yega, no por mas! 


De lo contrario gobierno saca su 
conclusion y entrega poder bek na 
pueblo. 


No ta rivalnan politico pero 


Raad van Advies a conclui cu 
introduccion di BBO na frontera lo ta fatal 

N 
a grandi gabinete Wever Croes I a probecha di e ayudo 
financiero durante di pandemia, na esunnan cu a perde 
nan trabou den e sector priva, caminda hasta hendenan cu 
tabatin trabou, a cobra varios luna di FASE sin cu nan taba- 
tin derecho riba e placa aki. 


Gobierno Hulandes a ordena mesun gobierno aki di 
suspende e asunto di FASE y tambe pa stop cu e “loonsub- 
sidie” caminda tambe tin hende a saca probecho di e ayudo 
aki, mientras cu te dia di awe, ainda no tin un investigacion 
andando pa mira kendenan a abusa contra ley dor di cobra 
FASE. 


Sinembargo ta bisto cu manera AWEMainta a publica siman 
pasa, cu tin un sistema social bou di asina hopi presion, cu 
por spera un explosion serio riba e sector aki, ya cu placa 
no ta yegando den miles y miles di cas rond Aruba. 


Pa atende cu un di e gruponan mas vulnerabel cu tin den 
comunidad, ta e grupo cu ta cobra sea ondestand of bijstand, 
ya cu realmente e hendenan aki tin alivio financiero net pa 
tres of cuater dia, ya cu 450 di bijstand kisas ta yega pa 
paga awa y coriente, algo di come pa dos of tres dia pero 
mas cu esey un suma di 450 no ta bay mucho leu mas. 


Igualmente cu esunnan cu ta cobra onderstand cu ta e 
grupo cu ta ricibi 900 florin, cual tampoco ta un suma cu lo 
yuda mucho, pa colmo cu ta riba caminda pa bira menos ya 
cu gobierno kier introduci BBO na frontera loke lo nifica cu 
productonan ta bay bira mas caro. 


Fuera di e dos gruponan aki tambe tin e pensionadonan cu 
tampoco ta hayando oro tur fin di luna ya cu entre nan tin 
cu ta paga na awa y coriente so, alrededor di 800 pa 900 
florin pa luna, loke practicamente a bay cu mas mita di e 
suma cu nan ta ricibi. 


Ta pa tal motibo por scucha aki y aya hendenan papia cu 
gobierno tin cu reintroduci un biaha mas FASE, pa yuda 
esunnan den necesidad, mirando cu durante di e pandemia 
nan a hasta yuda esunnan cu tabatin salario caba, esunnan 
cu no a perde nada di nan salario pero pa gesto di un hende 
di gabinete Wever Croes, a logra di cobra e bonus aki cu te 


dia di awe ainda, nan no a paga bek. 


Sinembargo pa e gruponan aki, hendenan di entrada hopi 
abou bay carga sperando cu Minister di Asuntonan Social, 
Glenbert Croes, cu e los stop di biaha y presenta un plan 
social pa drecha e situacion di e hendenan pober aki, ta 
mucho grandi pa anhela of kere cu e lo sosode. 


Minister Glenbert Croes durante di campaña electoral di 
2021 a sigura votadonan cu si nan vota pa otro partidonan, 
e proyecto di FASE lo wordo candela pero cu gobierno di 
MEP, esta Glenbert y gobierno di MEP, lo sigui cu esaki. 


Eleccion no a caba cu gobierno Hulandes a ordena gabinete 
Wever Croes II, pa cancela FASE y hasta inicia un investiga- 
cion riba kende a cobra haciendo mal uzo di e situacion, cual 
investigacion te dia di awe, no a mira luz di dia. 
Gobierno na e momentonan aki no tin placa pa yuda e funda- 
cion cu ta atende cu cuido di hendenan grandi, pension- 
adonan loke ta indicacion cu lo no tin placa pa un otro FASE 
por lo pronto ya cu BBO na frontera ta otro indicacion cu 
gabinete Wever Croes II, a pesar di a ranca miyones for di 
pueblo den seis aña, ainda kier sigui ranca y bienestar di 
esunnan di menos entrada y pensionadonan, simplemente 
no ta den bista di gobierno mas. 


Gobierno tin cu reintroduci FASE 


Bijstand di 450 y onderstand 
di 900 no ta suficiente pa biba 

M 
ientras cu gobierno ta luchando pa haya mas placa, buscando un for- 
mula pa sigui ranca for di cartera di pueblo, e pueblo mes ta con- 
frontando retonan cu ta practicamente desastroso. 


Pa algun dia caba Minister di Asuntonan di Grandinan ta buscando un 
formula pa hustifica e confrontacion cu e tin cu directiva di SABA ya cu 
gobierno no tin placa pa sigui yuda e fundacion cu ta responsabel pa cuido 
di nos hendenan grandi, for di otro skina, pueblo a wordo confronta cu e 
realidad di pobresa. 


Fuera di bienestar y bon cuido di pensionadonan cu ta coriendo peliger, 
gabinete Wever Croes ta den un ansha di morto pa “bulldoze” e ley di BBO 
na frontera cu lo tin cu percura pa gobierno ricibi un suma di 40 miyon 
florin adicional tur aña. 


Un suma cu ta comerciantenan ta bay ta responsabel pero cual comer- 
ciantenan na nan su turno, lo pone esaki riba lomba di pueblo y pa straño 
cu e por zona, comerciantenan no solamente ta bisa cu esey ta bay pasa 
pero nan no kier ta parti di e abuso aki contra cartera di pueblo. 


Pueblo simplemente no por carga e peso di un gobierno cu su vision for di 
2017, ta dirigi na introduci medida pa saca mas tanto cu por for di pueblo, 
sin cu tin un limite pa esaki, loke ta creando pobresa den tur skina di e 
pais. 


T A R A L O U N G E 


by 

SUNDAY BRUNCH 


Nubia scur riba enseñansa ta birando mas scur 


Inscripcion afecta pa falta di placa 


SCOLNAN 
E sector di educacion pa algun tempo caba ta 
pasando den situacionnan sumamente deli- 
cado y caminda tin tur indicacion cu den e 
lunanan nos dilanti, educacion di nos mucha- 
y hobennan, lo wordo sacudi pa fenomeno 
di placa sin precedente y cu lo bay a costo di 
educacion di nos hobennan. 


AWEMainta por a confirma den fin di siman, cu 
inscripcion pa aña escolar, ta bayendo masha 
poco poco mes, cu tin un fenomeno cu a lanta 
cabes e aña aki, caminda e ‘rush’ pa inscribi 
yiunan pa e aña escolar di 2023-2024, no ta 
mesun cos cu añanan anterior. 


Pa colmo den e nivel di ‘kleuter’ pa algun 
siman caba tin scolnan cu no a haya e reac- 
cion cu nan a spera y caminda den pasado na 
e altura aki, ya e klasnan tabata yen yen y te 
cu mester a nenga algun mucha di atende nan 
formacion riba nivel di kleuter. 


Tur cos ta indica cu e situacion aki tin di haber 
cu asunto di placa, esta cu mayornan simple- 
mente no tin placa pa paga pa nan yiu inicia e 
aña nobo na kleuterschool, ya cu na tur scol 
ta ser exigi pa mayornan paga na momento di 
inscripcion, tanto e ‘schoolgeld’ pero tambe 
e asina yama ‘aircogeld’ cu ta hopi placa pa 
hopi famia mirando e situacion financiero den 
mas di 50 mil cas aki na Aruba. 


Di parti di gobierno no por spera mucho ya cu 
Minister di Educacion, Endy Croes ta ehecu- 
tando un vision cu tabata e vision di ex Minister 
Rudy Lampe cu kier a ‘fuseer’ varios school 
den un intento pa corta gasto manera cu gobi- 
erno Hulandes a bin ta exigiendo na gobierno 
di Aruba. 


E situacion un biaha mas no ta nada agrad- 
abel den educacion di nos pais, ya cu pa falta 
di un vision concreto, pa falta di financia 
necesario pa drecha henter e sistema educa- 
cional, ta mucha- y hobennan ta esunnan cu 
lo Sali perhudica pa e maneho desastroso cu 
ta tumando luga riba nivel educacional aki na 
Aruba. 

D 
urante di un rueda di prensa cu a tuma luga diabierna, riba 
un splicacion amplio con lo atende cu BBO na frontera, di- 
rector di Departamento di Duana, Roderick Croes, a splica cu pa 
por yega asina leu pa tin un bon comunicacion cu Departamen- 
to di Impuesto, nan ta uza diferente sistema. 


Manera Departamento di Impuesto ta uza e sistema di SAP y 
Duana ta uzando e sistema di Asycuda, cual ta nifica dato cu ta 
bin di aduana cu lo ta hinca eyden. E brokernan ta haci tur nan 
declaracion online. 


Croes a agrega cu mester a traha un comunicacion cu DIMP 
p’asina Duana por haya e persoonsnummer fo’i DIMP di cada 
un di e comerciantenan of e importadornan y na nan turno, ora 
cu haci pago Aduana por pusha tur informacion bek pa DIMP. 
Di e forma ey nan ta haya e informacion cu nan tin mester pa 
calcula e deduccion na momento di declaracion di BBO ora di 
paga eynan. 


Ta importante pa bisa cu un di e mehoracionnan eyden ta cu 
actualmente door cu no tin e bon comunicacion entre e dos 
sistemanan (nan no ta papia e mesun idioma) y awo cu si esey 
ta posibel, Departamento di Duana ta haya e persoonsnummer 
fo’i DIMP. 
Cada persona cu tin mester di un persoonsnummer e tin di bay 
DIMP, tin di bin cu un papel di censo p’asina e por hustifica cu 
ta e t’e persona cu ta pidiendo e persoonsnummer y asina ey 
ta dun’e. 
Cu e sistema aworaki tin un vertaalslag den sistema di Aduana, 
cu ta haya e persoonsnummer di biaha y no tin nodo di pasa 
henter e proceso innecesario. Esey ta bay bira hopi mas efici- 
ente den manera di traha cu DIMP. 


ASYCUDA 
E brokernan cu conoce e sistema di Asycuda, no lo tin ningun 
problema na momento cu nan bay haci nan declaracion. 
P’e broker nada lo cambia. Importante ta si cu e brokernan 
mester pone e persoonsnummer di e importador y tur e datonan 
di e importador mester bin corectamente riba e aangifte di 
Aduana pa invoerrechten. 
Riba e sistema ta pone e afzender, den e aangifte tin e parti di 
importador y tin e parti di e broker. Esta e aangever manera ta 
yam’e. 
E aangever ta pone tur su datonan, e importador mester yena 
su datonan tambe den e parti di importador. 
Importante di esey ta cu si a caso e yena e datonan malo of 
yena su mesun informacion den e parti di importador, e persona 


cu ta haci e declaracion no tin e derecho riba e deduccion. P’e 
motibo ey e mester percura pa pone e persoonsnummer di e 
importador, cu si tin e derecho di e deduccion na momento 
di haci su aangifte, di modo cu e informacion corecto por bay 
DIMP pa por haci e deduccion. 


GARANTIA DI BANCO 
Departamento di Duana tin un sistema cu e broker t’esun cu 
ta paga e invoerrechten, y den e caso aki e por paga e BBO na 
frontera p’e importador of por scoge p’e importador mes pag’e. 


Tin varios broker cu tin crediet na Duana y p’esey ta deposita 
un garantia di banco. N’e momento aki cu e suma ta bay wordo 
hisa door cu e BBO na frontera lo bin, ta nifica cu nan tin di bay 
paga un suma mas halto. Ta keda na nan si nan ta subi nan 
credito of no. 
N’e momento cu e garantia di banco caduca, e momento ey e 
sistema ta cera, nan mester paga y e sistema lo habri pa nan 
bek automaticamente. 
Den e caso aki nan por scoge cu nan por keda cu e mesun suma 
di credito y Duana lo keda cu e mesun garantia y lo paga mas 
regula p’asina por pasa e suma cu nan tin di garantia. 
Ta keda na cada broker si e ta hisa su blafond di debe of e ta 
paga mas frecuentemente of e ta dicidi pa laga e importador 
mes paga. 


SIMPLIFICACION DI TARIFA 
Lo bay tin un simplifacion di tarifa cu lo ta introduci hunto cu e 
BBO na frontera. Na 2018 e tabata un recomendacion pa IMF. 
Ta importante pa tin un simplificacion y lo mira cu esaki lo bay 
wordo haci na momento cu introduci e BBO na frontera. 
E simplificacion di tarifa tin su bentahanan. Loke ta pro di e 
invoerrechten, ta e bevordering di e compliance, n’e momento 
cu e tarifanan cu tin awor aki lo bay bira menos. 
Lo bay haya mas compliance, lo bay mira pa comercio lo ta 
facilita mas hopi posibel di modo cu mas eficiente traha mas 
lihe comercio por haya nan producto tambe y comercio por 
keda draai. 
E ta hopi mas facil pa controla pa Duana, pasobra tin menos 
tarifa cu tin di bay sinta coba den dje. Tin actualmente den nan 
tariefboek mas of menos 900 diferente goederencode. Esey lo 
bay wordo reduci na 200, cual ta un reduccion hopi grandi y ta 
bay haci e trabao di aduana mas facil. 
Di un otro banda e ta menos sensibel pa fraude tambe. Tur esaki 
hunto lo bay pone cu lo bay facilita comercio hopi mas, trah- 
ando mas eficiente, tanto na Aduana pero tambe p’e brokernan 
por traha mas eficiente. 


Duana a simplifica e sistema di pago 
di BBO na frontera hopi mas eficiente 

P 
or mira cu BBO a subi na cuminsamento di 6 pa 7% den cual 
e particion tabata 4% pa BBO/BAVP y 3% pa BAZV, segun di- 
rector di Departamento di Aduana, Roderick Croes. 
Entrante prome di juli, unda cu lo bin BBO na frontera, e mesun 
tarifanan lo keda conta tambe pa BBO bij invoer. 


P’e motibo cu e mesun suma cu ta bay paga na frontera, e mesun 
suma lo por tin derecho tambe di un reduccion riba dje. E tari- 
fanan lo keda mesun cos p’e motibo ey. 
Si bay wak tur e cambionan cu lo bay bin lo mester wordo poni 
den ley y asina ey tambe ta bay conta cu e ley di BBO na frontera. 
Cambio cu a haci p’e BBO na frontera, a wordo haci den e ley di 
BBO mes, p’asina e por duna e oportunidad pa por cobra e BBO 
normalmente, cu e producto wordo importa. 


KEN T’ESUNNAN CU LO BAY PAGA 
Comerciante y e personanan particular cu ta cumpra producto 
priva, lo bay paga e BBO na frontera. Den ley e lo ta parti pa 


motibo cu solamente e comerciantenan cu ta rebende e produc- 
tonan lo por tin e derecho di deduccion na momento cu nan haci 
nan aangifte BBO na Departamento di Impuesto. Esey ta nifica 
cu esunnan cu ta cumpra cos priva, por ehempel fo’i Amazon, lo 
no tin e derecho ey, solamente esunnan cu ta bay rebende tin e 
derecho ey di deduccion. 


P’e BBO na frontera lo bay uza e Douanewaarde. Mescos cu n’e 
momentonan aki ta uza esey pa por calcula e invoerrechten, lo 
bay calcula tambe BBO na frontera. 
E waarde cu lo uza t’esun cu ta wordo calcula segun articulo 59 
di ley di Aduana y e tarifa di BBO lo keda mesun cos. 


Pa loke ta trata e ley, e ta wordo cambia den BBO, pero den e 
ley di BBO lo wordo poni tambe cu tur locual ta conta pa invo- 
errechten y accijnzen, henter e proceso y ley lo conta tambe pa 
BBO na frontera. 


Croes a sigui splica cu p’esunnan cu traha cu Aduana, cual ta mas 
tanto e brokernan, nan a haya les den e parti di e ley di Aduana 
y nan sa kico e procesonan ta. Tur locual cu ta wordo uza pa 
invoerrechten, lo uza e mesun articulonan p’e BBO na frontera. 
Locual lo bay conta tambe pa BBO na frontera t’e mesun sistema 
di bezwarenberoep cu ta conta pa invoerrechten y accijnzen, lo 
bay conta tambe e parti di e vrijstellingnan y tambe ontheffing. 
Den e parti di vrijstelling tin un articulo 128 y den e mesun vrijstel- 
ling, e productonan ey lo bay haya vrijstelling pa BBO tambe. 


Den articulo 128c di ley di Aduana, tin ontheffing cu minister por 
duna solamente ora ta trata producto cu ta wordo importa rela- 
ciona cu asunto di reino. E productonan ey tambe lo haya vrijstel- 
ling pa BBO. 


Locual ta importante pa notifica, t’e productonan cu ta paga 0% 
na final di dia no ta paga nada extra pero den ley e ta paga 0%. 
Si e productonan ey no ta vrijgesteld pa BBO. Pasobra cu mescos 
cu pa invoerrechten nan ta paga. Pero e diferencia ta cu nan ta 
paga pa 0%. Nan no lo tin vrijstelling pa BBO tampoco. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Roderick Croes (Aduana) 


Tanto comercio como persona 
particular lo bay paga BBO na frontera 

E 
conseho di RAAD VAN ADVIES 
ariba e introduccion di 7% BBO 
na frontera ta cla y directo: efec- 
tonan lo ta devastador pa poder di 
compra, inflacion, clima di inversion, 
turismo y nos economia en general. 
Raad van Advies ta hasta cita Ban- 
co Central cu ta pronostica un caida 
real den nos economia pa anja 2023. 
Esaki ta e prome reaccion di e lider 
di oposicion, mr. Mike Eman, despu- 
es di a haya e ley di 7% BBO na fron- 
tera Diabierna ultimo y a studia e 
conseho di Raad van Advies. 


Fraccion 
di 
AVP 
a 
studia 
e 
Belastingplan 2023 y conseho di 
Raad van Advies riba e introduc- 
cion di 7% BBO na frontera y demas 
cambionan fiscal proponi door di Gobierno. Raad van Advies ta expresa 
preocupacion grandi pa e impacto negativo cu e cambionan proponi 
lo tin riba economia di Aruba y e calidad di bida den nos comunidad. 
Fraccion di AVP ta solicita un reunion den Parlamento pa scucha tur 
gremio. 


Raad van Advies ta mustra cu e introduccion di 7% BBO na frontera lo 
aumenta inflacion mas ainda y lo afecta e clima di inversion na Aruba 
cu lo stanca crecemento di nos economia. Aumento di impuesto lo 
aumenta costo di bida y na mes momento disminui e poder di compra 
di nos ciudadania. E resultado ta cu lo empeora e empobrecimento 
alarmante na Aruba. 
E falta di consideracion cu gobierno ta demostra cu bienestar publico 
ta escandaloso y sin precedente. 


Pa e motibonan aki, mr. Mike Eman ta bisa cu su fraccion ta solicita cu 
urgencia un Openbare Bijeenkomst cu FTA, SEPPA, STT, ABV, SIWA, 
SADA, CAMARA DI COMERCIO, Comerciantenan Unie, SNBA, ATTIA, 
AHATA, ATA, RESTAURANT ASSOCIATION, TIMESHARE ASSOCIATION, 
Aruba’s Jewelers Association y demas gremionan sindical, comercial, 
prome cu entrega pregunta. Di e forma aki nos lo por inclui nan preocu- 
pacion y observacionnan pa cu e introduccion di e 7% BBO na frontera. 


E lider di oposicion, mr. Mike Eman ta accentua cu e situacion ta hopi 
grave y nos pueblo no por carga mas medida. E 7% BBO na frontera 
riba tur e medidanan caba, manera Raad van Advies ta adverti, ta bai 
afecta tur hende severamente! 


E conseho di Raad van Advies ta adverti pa consecuencianan 
dramatico: 
• De Arubaanse consument zal door de voorgenomen maatregel zowel 
direct als indirect geconfronteerd worden met een prijsverhogend 
effect. 
• Deze ondernemingen worden vanwege de heffing bij invoer gecon- 
fronteerd met hogere bedrijfskosten, waarbij de aldus zal voor de 
consument sprake zijn van zowel een direct prijsverhogend effect als 


een indirect prijsverhogend effect bij doorberekening van de hogere 
productie kosten in de consumentenprijs. 
• Verder is de consument het afgelopen jaar geconfronteerd met een 
zeer hoge inflatie en de sinds 1 januari 2023 van toepassing zijnde 
verhoging van de BBO. 
• De verslechtering van het investerings- en ondernemingsklimaat 
als gevolg van de voorgenomen belastingmaatregelen, zal tot gevolg 
kunnen hebben dat nieuwe investeringen in en renovaties van hotels en 
andere horecagelegenheden achterblijven. 
• Ook blijkt uit de meest recente cijfers van de Centrale Bank van Aruba 
(hierna: CBA) dat voor 2023 een krimp van de reële economie wordt 
verwacht en een daling van de - in reële termen - private consumptie 
als gevolg van de te verwachten aanhoudende hoge inflatie. 
• Door de thans voorgestelde maatregelen wordt de Arubaanse 
consument wederom geconfronteerd met prijsverhogingen die zijn 
koopkracht en zijn toegankelijkheid tot producten nog verder onder 
druk zal zetten. 
• Door de voorgenomen belastingheffing op de invoer van goederen 
zullen ondernemers in Aruba, van groot tot klein, geconfronteerd 
worden met kostenstijgingen. 
• De Raad is daarnaast van mening dat de thans gedane voorstellen de 
beoogde eenvoud en evenwichtige verdeling van de belastingdruk niet 
zullen bewerkstelligen. 
• De onduidelijkheid die bestaat over de grootte van deze gevolgen, 
maakt dat de voorgenomen maatregelen een aanzienlijk risico bevatten 
voor de koopkrachtontwikkeling van burgers. 
• Een tarief van totaal 7% is echter niet meer laag te noemen en 
versterkt de nadelige effecten van een cumulatief systeem, zoals het 
overslaan van schakels in het productieproces, het niet uitbesteden 
van specialistische werkzaamheden en de bevordering/instandhouding 
van de grijze en zwarte economie. 
• De grijze en zwarte economie worden gestimuleerd omdat de BBO 
fungeert als een kostenpost voor de ondernemer. 
• Het wordt daarom steeds aantrekkelijker te werken met een onder- 
nemer die geen BBO afdraagt. 
• Verder worden renovaties van bijvoorbeeld hotels, time-share en 
vacation rentals duurder. 
• De toeristische sector zou daardoor kunnen besluiten niet of later 
te renoveren en geen nieuw meubilair en dergelijke te kopen voor de 
kamers. 
• Dit gaat ten koste van de kwalíteit van het toeristische product. 
• Gelet op het feit dat de economie op Aruba vrijwel volledig afhankelijk 
is van het toerisme adviseert de Raad de gevolgen voor de toeristische 
sector diepgaand te onderzoeken. 
• Verslechtering van het investerings- en ondernemingsklimaat; 
• Ondanks de eerder gepresenteerde doelstelling van de regering om 
de leef kwaliteit voor burgers te verhogen door onder meer de kosten 
van het levensonderhoud te verlagen en de welvaart en leefbaarheid 
op Aruba te verhogen”, gebeurt in de praktijk het tegenovergestelde. 
• Zal de voorgenomen belastingheffing op de invoer van goederen, 
vanwege de slechts beperkte aftrekbaarheid, het investerings- en 
ondernemingsklimaat in Aruba juist verslechteren. 
• De Raad herhaalt zijn opmerking uit zijn advies inzake Deel I van het 
Belastingplan 2023 dat hiermee wederom de indruk gewekt wordt dat 
er sprake is van een weinig betrouwbare overheid. 


Lider di Fraccion di AVP, mr. Mike Eman: 


7% BBO na frontera devastador pa pueblo y pais! 

R 
ecientemente Tiger Tae- 
kwondo Academy a haci en- 
trega di certificado na 4 atleta 
cu a pasa nan examen di faha 
preto Poom cu exito. Ta tra- 
ta aki di e atletanan: Khalee- 
sy Ridderstaat, Janoah Ridder- 
staat, Raimara Blanco y Payton 
Sibilo. 


E examinado tawata Master 
Moises Dumfries. Importante 
di e certificado aki ta cu e ta di 
e Cas di Taekwondo di Korea ta 
entrega esaki. Maestronan Teo 
Rodriguez y Jason Ridderstaat 
di Tiger Taekwondo Academy 
ta felicita e atletanan cu e 
logro grandi aki den e deporte 
campeon di taekwondo. 


Tiger Taekwondo cu entrega di certificado 

D 
iabierna anochi laat rond di 11’or a sos- 
ode un accidente ariba e crusada pazuid 
di Imelda Hof. E accidente tawata entre un 
Ford Ecosport y un Nissan March. Locual nos 
a compronde na e sitio ta cu e Nissan March 
tawata bayendo direccion nort ariba e crusa- 
da, momento cu e Ford Ecosport pariba e di 
e crusada a subi sin duna preferencia.  Esaki 
a pone cu e la dal e Nissan March. 


Na yegada di polis ya Ambulance tawata na 
e sitio, atendiendo esnan herida cu tawata 
3. Pero solamente uno tawata mester mas 
atencion medico, esey tawata e chauffeur di 
e Ecosport. Despues di duna asistencia y haci 
su parti e ambulance a continua su caminda. 
Takelwagen a presenta pa hala of bay cu e 
Ford Ecosport, daño material ta consider- 
abel. 


Paramediconan a bay 
controla baby cu lo 
no tawata reacciona 
D 
iasabra atardi polis y ambulance a bay 
e hotel pabou di Bestuurskantoor, pa un 
baby cu a bira hopi malo. Na yegada di polis, 
e baby cu anteriormente no tawata reaccio- 
na tawata “ok” bek e momento eynan.  
Mayornan na prome instante no tawata desea 


pa Paramediconan mira e baby door cu pa nan e lo ta bon.  Pa buena 
marcha y pa evita cualkier problema e agentenan ta actua corectamente 
y ta bisa e mayornan pa laga Paramediconan controla e baby cu tawata 
mustra tur soda. Y di e manera ey mira si mester di ayudo mas avansa. 


Accidente cu hende 
herida na Boegoeroei 

D 
iahuebs mainta, den un sala cu profesion- 
alnan di e veld social, enseñansa, salubri- 
dad y husticia, a tuma luga e lansamento di 
e “toolkit” di e Codigo di Proteccion. Desde 
cu Gabinete Wever-Croes a drenta gobierno 
na final di 2017, a pone como meta principal, 
pa pone e ser humano central, introduciendo 
asina e Sociaal Crisis Plan. Unabes estableci, 
a bin cu diferente proyecto cual un di nan ta 
e “toolkit” di e Codigo di Proteccion. 


Prome Minister Evelyn Wever-Croes a splica 
cu e Codigo di Proteccion ta un sistema na 
unda cada profesional por haci nan melding, 
pa asina nos muchanan por wordo protegi. E 
lansamento di e “toolkit” ta hopi importante, 
mirando cu e ta consisti di diferente material 
di informacion pa yuda e profesionalnan den 
e area aki, sigui capacita nan mes, traha den 
e mesun direccion, poniendo asina protec- 
cion di mucha central. 


Pa cu e proyecto aki, Prome Minister a indica 
di a ricibi fondo di Union Europeo y UNICEF 
Hulanda. Tambe a ricibi hopi asistencia di 
Augeo Foundation, mustrando asina cu no 
solamente ta kere localmente den e vision di 
Aruba pero tambe riba nivel internacional. 


Prome Minister ta gradici Minister Rocco Tjon 
pa a duna espacio na e profesionalnan pa bin 
cu e proyecto aki, y pa su vision y determi- 
nacion desplega. Tambe ta gradici Minister 
Glenbert Croes cu a inicia e proyecto aki, Sra. 
Sue Ann Ras cu ta trek e proyecto aki cu hopi 
amor y dedicacion, e team di “content” y tur 
profesional cu a duna di nan parti pa awe e 
proyecto aki ta asina leu. 


“Mi ta hopi orguyoso y agradecido na tur 
cu ta labora den e veld social. Aruba ta den 
recuperacion, 
economicamente, 
turismo, 
financieramente y hasta empleo. Pero pa 
recupera di berdad, nos mester percura 
cu e hendenan manera esnan mas vulner- 
abel y nos muchanan ta recuperando y ta 
bon protegi. Pabien na tur e profesionalnan. 
Danki di curason y hopi exito cu e proyecto 
aki” Prome Minister a expresa. 


Prome Minister ta felicita tur esnan cu ta labora den e veld 
social cu lansamento di e “Toolkit” di e Codigo di Proteccion 

Fortaleza pa Famia 


BO no tin mester di biaha pa Hawaii, ni tampoco regala bo 
esposo/esposa un auto ultimo modelo pa asina rebiba bo 
matrimonio. 
Tin hopi atake, hopi flecha cendi contra matrimonio 
awendia, e enemigo ta haci tur cos pa trece confusion y 
division den matrimonio. 
E balor di matrimonio legitimo institui pa Dios entre 
homber y muhe ta un pilar spiritual, social, y familiar cu 
tin un forsa enorme y cu ta e base di integridad y decencia 
den nos sociedad. 


Hopi biaha por resulta cu un matrimonio por fria, e pareha 
ta trata otro sin cariño, y esey poco poco ta causa dolor y 
cu tur consecuencia cu esaki por tin. 


Hopi ta pensa cu nan tin di busca cariño pafo di cas por 
ehempel den Happy Hour of den bar, y hasta adulterio y 
inmoralidad por cay aden, 


Den tur pareha por existi diferencia di opinion, pasobra 
nos tur ta hende. 
P’esey nos tin di corda cu pordon ta pa tur hende, pasobra 
falta di pordon ta pica y un tortura pa bo mes (Salmo 
103:3). 
Falta di pordon ta desobediencia na Dios, (Marco 11 : 
25+26). 
Falta di pordon ta stroba nos oracion. 


Tin cuater yabi cu tur matrimonio mester, pasobra e 
palabra di Dios ta bisa cu e homber lo bandona cas di su 
mama y tata y nan lo ta un solo carni (Genesis 2:24+25). 


Prome yabi ta: Un bon relacion cu Dios, Dios mester ta na 
prome luga den nan bida. 


Di dos yabi ta: Bon relacion Sexual (Bon intimidad Sexual). 


Di tres yabi ta: Comunicacion (Papia franco cu otro, no 
sconde nada, specialmente den area Sexual, Financiero y 
di Salud. 


Di cuater yabi ta: Confiansa (Intimidad Emocional) Laga 
amor ta sin fingimento, of miho bisa stima otro di berdad, 


no pa placa of propiedad of pa bon curpa of bon tipo, 
pasobra tur e cos nan ey ta temporal. Laga bo integridad, 
honestidad y consistencia briya tur momento. 
Y pa tanto homber/muhe admiti nan fout. 


Asina manera esnan cu a wordo scogi di Dios, santo y stima, 
bisti un curason di compasion, cariño y humildad, manse- 
dumbre y pasenshi. Ademas di tur e cosnan aki bisti amor, 
cual ta e laso perfecto di unidad (Colosensenan 3:12-14). 


Tin cosnan cu ta parce chikito, pero nan ta di gran balor 
pa rebiba un matrimonio, por ehempel : Comparti trabao 
di cas cu otro. 
Sali cana hunto, specialmente den naturalesa. 
Comparti e mesun icecream cu otro. 
Recorda otro con boso a cuminsa. 
Cushina hunto. 
Sirbi otro desayuno na cama. 
Tur esakinan ta cosnan cu ta haci locual cu a fria lanta bek, 
y semper e amor di Dios lo briya den boso. 


Nos tur sa cu awendia tanto e homber como e muhe ta 
na trabao, y e bida matrimonial, mester di hopi atencion, 
comunicacion y hopi seriedad, pa asina nan por sobrevivi 
e atakenan cu ta lanta contra nan. 
P’esey ta recomendabel un bida di oracion, fuerte, dedica, 
yena cu amor y firmesa den Cristo Hesus. 


Ma no laga inmoralidad of cualkier sorto di impuresa 
of golosidad ni wordo menciona mey, mey di boso, ni 
sushedad, ni papiamento di cos di loco, ni chansanan 
vulgar, cu no ta pas. 


Mantene bo matrimonio limpi di mal amistad, pasobra mal 
compania ta daña bon custumber. No aplica tur cos cu bo 
ta mira na television y riba internet den bo matrimonio. 


Evita pa tur manera cu pornografia por drenta bo matri- 
monio, pasobra esey ta e cos di mas destructivo cu por 
drenta un matrimonio, como causante di tur adulterio, 
inmoralidad y bagamunderia. 


Sinceramente, Pastor Marcel Balootje 


Rebiba bo matrimonio, 
cu aprecio, amor y pordon 

Het mooie van herinneringen is dat niemand 
ze van je af kan nemen 
want ze blijven voor altijd in je hart. 


Een bijzonder mens is van ons heengegaan, 
mijn lieve echtgenoot, 
een lieve vader en trotse opa. 


Bernard Georg Schulte 
Ben 
*Schoonebeek, NL, 12 Juli 1935 - †Aruba, 
21 Mei 2023 


We dragen hem voor altijd in ons hart. 


Dinette Schulte-Rooth 


Saskia Schulte en Korné Vennema 
Kai en Mandy 
Tim en Margherita 


Bernice Schulte en †Ron Wever 


Maaike Schulte en John Every 
Ziva 


Margarita Paaymans 


Het afscheid heeft in besloten kring 
plaatsgevonden. 
Een condoleance achterlaten of een woord 
van medeleven kan worden 
opgestuurd per e-mail naar 
condoleancebgs@gmail.com 


Medewerkers en personeel van 
uitvaartcentrum Ad Patres betuigen hun 
oprechte deelneming aan de nabestaanden. 


“Señor ta mi wardado, mi’n tin falta di nada. 
Den cunucu di yerba berde e ta pone’mi 
sosega. E ta hiba’mi na awa trankil, pa mi bolbe 
haya forsa”. - Salmo: 23 


Cu dolor na nos curason, pero conforme cu 
tur locual el a significa pa nos, nos ta participa 
fayecimento di nos casa, tata, opa, omo y 
ruman stima: 


Eduardo Tromp 
Miho conoci como “Eddy” of “Edchi” 
na edad di 80 aña 
*06 Augustus 1942 - †24 Mei 2023 
Miembro den Ordo di Oranje-Nassau 


Na nomber di su: 
Esposa: Fortunata Tromp-Figaroa 


Yiunan: 
Jamil y Vanessa Tromp-Guzmán 
Edward y Lisette Tromp-Thijsen 
Celina y Gino Croes-Tromp 
Elaine y Mariska Tromp-Kniest 


Manera yiu: 
Gilbert (Ibi) Albertus 


Nietonan: 
Ian, Samuel y Sebastian Tromp 
Christy, Aaron †, Aiden, Annemarie y Kiara Tromp 
Joceline, Alina y Jean-Luc Croes 


Manera nieta: 
Dyandra Albertus 


Rumannan: 
Dominico y Yvonne Tromp-Frans y yiunan 
Alberta Tromp 
Martin Tromp 
Miguel y Ada Tromp-Adamus y yiu 
Bernadetta Tromp y yiunan 
Y demas rumannan den feliz memoria. 


Swa y cuñanan: 
Jose Figaroa 
Lourdes Figaroa y Angel Barros 
Luis y Filomena Figaroa 


Consuegronan: 
Rubén y Norma Guzmán-Grijalva 
Edwin y Charlotte Thijsen-Pereira 
Jean Lacle 
Gerard y Baukje Kniest-Jansen 


Ihanan: 
Gilbert (Ibi) Albertus 
Rachelle Tromp 


Sobrino(a)nan, sobre sobrino(a)nan, primo(a) 
nan, amigo(a)nan, bisiñanan y demas famia: 
Tromp, Figaroa, Semeleer, Guzmán, Thijsen, 
Lacle, Croes, Kniest, Albertus, Frans, Lopez, 
Adamus, Martinus, Britten, Brete, Koolman, 
Quandus, Gonzalez, Farro, Frank, Roza, van 
Poppel. 


Ta invita pa e acto di entiero cu lo tuma luga 
diamars 30 mei 2023 na Aurora Funeral Home 
di 9’or di mainta pa 12’or di merdia, sigui pa 
Santana Catolico na Noord. 


En bes di manda flor of krans lo aprecia un 
donacion pa Stichting H.O.P.E. Lo tin un box 
disponibel na Aurora Funeral Home. 
Famia ta pidi disculpa si den nos momento di 
tristesa nos por a lubida un famia of conoci. 
Disculpa nos cu nos no por ricibi bishita di 
condolencia na cas ni prome ni despues di 
entiero. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Isidoro 
Marcelino Quandt 
Cariñosamente yama “Hory” 
*02-January 1956 - † 25 Mei 2023 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima: 



Sra. Violeta 
F. Laclé-Lampe 
Cariñosamente yama “Leta of Tanta Leta” 
*02-05-1942 - †25-05-2023 


Acto di despedida lo wordo anuncia despues 


Dialuna, 29 Mei 2023 
AWEMainta 
OBITUARIO 
15 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, pero conforme 
cu tur locual ela significa pa nos, nos ta 
participa fayecimento di nos casa, mama, 
wela, bisawela, ruman y amiga: 



Sra. Teófila 
H. D. Croes-Croes 


Cariñosamente yama “Eta of Mamai” 
Ex propetario di Eta’s Grocery y 
Angochi Grocery 
*08-01-1938 - †22-05-2023 


Mayornan: †Antonio Croes 
†Catharina Croes 


Na nomber di su: 
Esposo: Egidio “Ildo” Croes 


Yiunan: 


Everett “Retty” – Ingrid Croes-Kelly & famia 
Mirian Croes & famia 
Mayra – Carl “Kenneth” Orman-Croes & famia 
Randolph “Randy” – Ruthling “Ruth” Croes- 
Geerman & famia 


Nieto- y nietanan: 
Evertson – Taiza Croes-Wever (Hulanda) 
Cresci-Anne Croes (Hulanda) 
Shandeeh Croes – Arjay Thijsen (Hulanda) 
Lorraine – Nelson Molina-Croes & famia 
Saul Croes – Carolina Willems & famia 
Carlmaykel Orman (Hulanda) 
Mariahcarly Orman 
Randrick Croes (Hulanda) 
Jean-Pierre – Lizzy Croes-Aguilar (USA) 


Mescos cu Nietanan: 
Belén Claessens 
Brislyn Vrolijk 


Bisanieto - y bisanietanan: 
Amira Molina 
Eliza y Elias Croes 


Mescos cu yiu: 
Maria (Maaike)-Frenky Herms-Ridderstap 
& famia 
Juan (Juancho) – Aisha Ridderstap- 
Anthony & famia 
Alfonso (Onno) – Zulayma Ridderstap- 
Croes & famia 


Yerno: 
Raul Croes 


Rumannan: 


†Fabiano (Betty) - †Hilda Croes-Lopez & famia 
Teofila (Henita) Wessels-Croes & famia 
Andresito (Dichi) – Mariana Croes-van Dijk & 
famia 
Mercedes (Selly) Croes & famia (Hulanda) 
Remigia (Baby) – Enrique (Jo) Bello-Croes & 
famia 
Lermiet (Jem) – Diana Croes – Krebbeks & famia 
†Angelio (Angel) – Rosa Croes-Kelly & famia 
Marciano (Mai) Croes- Irma Renfrum & famia 
Vincent (Nino) – Lena Croes-Curiel & famia 
Mirto Croes – Yvonne Maduro & famia 
Karin Croes & famia (Hulanda) 
Marcolino (Lindo) Croes 


Ayudantenan: 
Simona Lacle 
Olivia Carrasquero, 
Maidelis (May) Gomez 
Emila Velnois 


Cuñanan: 


†Aida -†Romulo Croes & famia 
†Elsa – †Juan Winterdaal-Croes & famia 
†Isidora (Doortje) Tjon Sie Fat-Croes & famia 
†Maria (Anna) – †Henry Acosta-Croes & famia 
†Odulio (Dufie) – Felesita (Sita) Croes & famia 
†Juan (Bebe) – Ilogia Croes-de Mei & famia 
Juan (Essy) - Aurora (Lola) Croes-Tromp & famia 
†Bertha Britten & famia 
Teresita (Sita) Geerman 
†Martha Croes Thijsen 
Marjorie Gamarra 
Suegro & Suegranan: 
Bernardo - Farina Croes- Croes 
Theodoor - † Haidia Orman-Blom 
†Alejandro - † Maria Geerman-Britten 
†Eduardo - † Crescensia Kelly-Tromp 


Ihanan, Sobrino- & sobrinanan y conocirnan. 


Suegro & Suegranan: 
Farina – Bernardo Croes 
Theodoor - †Edia Orman 
†Maria – Alejandro Geerman 
†Eduardo Kelly - †Crescensia Kelly-Tromp 
Ihanan, Sobrino- & sobrinanan y 
conocirnan. 


Amigo- & amiganan di cas: 
Olivia Benshop 
Mena Alders 
Rosly - Roly Werleman-Croes 
Hubert – Mariana Croes 
Farina – Bernardo Croes 
Mai – Dora Maduro 


Demas famia: 
Croes, Orman, Kelly, Geerman, Wever, 
Molina, Willems, Aguilar, Lopez, Flanegin, 
van Dijk, Krebbeks, Curiel, Bello, 
Winterdaal, Tjon Sie Fat, Roos, Maduro, 
Acosta 


Condolencia lo tuma lugar diabierna 26 
mei 2023 di 7’or pa 9’or di anochi na cas 
Sta Cruz 360-A 


Acto di entiero lo tuma lugar dialuna 29 
mei 2023 di 12’or pa 3:30 di atardi na cas 
Sta Cruz 360-A, despues lo sali pa bai Misa 
Inmaculada Concepcion pa un respons. 


Nos kier a pidi nos disculpa si nos por a 
lubida un of otro famia den nos tristesa. 


Cerca Dios mi ta na paz 
Manera un yiu cerca su mama 
Salmo 131 


Cu profundo tristesa na nos curazon, pero conforme 
cu boluntad di Dios, nos ta anuncia cu a fayese 
cristianamente nos yiu, ruman , tata, omo, primo y 
welo stima 


Lorenzo Roberto Clement 
Mihor conocí como Renzo 
*21 augustus 1967 - †12 mei 2023 


Na nomber di su: 
Mayornan: 
Robert (Ronny) y Mathilda (Dela) Clement 


Yiunan: 
Kimberley 
Priscilla 
Jennifer 
Kaylee 


Nietonan: 
Yaïro 
Ocean 


Ruman: 
Robert (Eric) Clement y Sherrylou (Sherry) Maduro 


Sobrinonan: 
Jerrick Clement y yiu Jaydrick Clement 
Ericson Clement 


Omo y tantanan: 
Angela y Eddie Clement 
Leo y Maria (Mely) Lampe 
Filomena Meulens y famia 
Thelma Rock y famia 
Norma Clement y famia 
Grace Clement y Famia 
Veronica Clement y famia 
Roland Clement y Elvira Clement y famia 
Marcelo Clement y Famia 
Daniel Clement 


Primo y primanan y demás famia: 
Clement, Lampe, Maduro, Meulens, Rock, Aartsen, 
Janssen, Boekhoudt y conocirnan. 


Ta invita pa acto di despedida di nos defunto stima 
cual lo tuma lugar diaranzon 31 mei 2023 di 9 am -11 
am na Aurora funaral Home. 


Despues lo hiba shinishi di nos defunto stima pa santa 
Catholico na Paradera. 


Nos ta lamenta cu después di ceremonia di 
despedida nos no por ricibi bishita di condolencia na 
cas. 
Nos ta pidi nos disculpa pa den e momento nan 
di tristesa aki si nos por a lubida di menciona algun 
familiar. 


